CELEX: 32010R0389
Language: fi
Date: 2010-05-06 00:00:00
Title: Komission asetus (EU) N:o 389/2010, annettu 6 päivänä toukokuuta 2010 , asetuksen (EY) N:o 2104/2004 muuttamisesta tiettyjen Ranskan syrjäisimpien alueiden kalastuslaivastojen hallinnoinnin osalta

7.5.2010   
            
            
               FI
            
            
               Euroopan unionin virallinen lehti
            
            
               L 114/5
            
         KOMISSION ASETUS (EU) N:o 389/2010,
   annettu 6 päivänä toukokuuta 2010,
   asetuksen (EY) N:o 2104/2004 muuttamisesta tiettyjen Ranskan syrjäisimpien alueiden kalastuslaivastojen hallinnoinnin osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön syrjäisimmille alueille rekisteröityjen kalastuslaivastojen hallinnoinnista 30 päivänä maaliskuuta 2004 annetun neuvoston asetuksen (EY) N:o 639/2004 (1) ja erityisesti sen 1 artiklan 2 kohdan ja 4 artiklan 3 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 2104/2004 (2) vahvistetaan yhteisön syrjäisimmille alueille rekisteröityjen kalastuslaivastojen hallinnoinnista annetun neuvoston asetuksen (EY) N:o 639/2004 soveltamista koskevat yksityiskohtaiset säännöt.
            
         
               (2)
            
            
               Komission asetuksella (EY) N:o 1274/2007 (3) tarkistettiin asetuksen (EY) N:o 2104/2004 liitteessä vahvistettuja syrjäisempien alueiden laivastojen viitetasoja neuvoston ja komission kalastusneuvostossa 27 päivänä heinäkuuta 2006 antaman yhteisen lausunnon (4) perusteella.
            
         
               (3)
            
            
               Ranskan syrjäisimpien alueiden tiettyjen laivastonosien tapauksessa asetuksen (EY) N:o 1274/2007 tavoitteena oli laillistaa huomattava määrä ennen 31 päivää joulukuuta 2006 kalastustoimintaa harjoittaneita aluksia, jotka toimivat ilman, että niitä oli merkitty Euroopan unionin kalastuslaivastorekisteriin. Laillistamista pidettiin kyseisten syrjäisimpien alueiden esittämiä kehittämissuunnitelmia täydentävinä toimenpiteinä.
            
         
               (4)
            
            
               Ranskan viranomaisten äskettäin toteuttama kattava kartoitus, jossa käsitellään pienimuotoista kalastusta Ranskan syrjäisimpien alueiden Guayanan ja Martiniquen kaikkein syrjäisimmillä alueilla harjoittavia laivastoja, on osoittanut, että laillistamista tarvitsevien kalastusalusten lukumäärä aliarvioitiin, kun viitetasoihin tehtiin edellä mainittu tarkistus. Ranska on pyytänyt, että ulkopuolelle jääneet alukset otetaan huomioon uuden laillistamisen yhteydessä osana Guayanan ja Martiniquen osalta vuonna 2007 esitettyjä kehittämissuunnitelmia.
            
         
               (5)
            
            
               Viitetason korottamista koskevaan pyyntöön sisältyvien laivastonosien toiminta kohdistuu rannikoiden kalavaroihin, jotka eivät uusimpien tieteellisten tietojen perusteella edellytä säilyttämistoimia.
            
         
               (6)
            
            
               Kalatalousalan kestävän kehityksen edistämiseksi syrjäisimmillä alueilla on sen vuoksi aiheellista tarkastella kyseisten alusten laillistamistarvetta kyseisten kehittämissuunnitelmien yhteydessä ja korottaa vastaavia viitetasoja, jotta nämä alukset voidaan rekisteröidä Euroopan unionin kalastuslaivastorekisteriin.
            
         
               (7)
            
            
               Sen vuoksi asetusta (EY) N:o 2104/2004 olisi muutettava.
            
         
               (8)
            
            
               Tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 2104/2004 liite tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perustamissopimusten mukaisesti.
      Tehty Brysselissä 6 päivänä toukokuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 102, 7.4.2004, s. 9.
   
      (2)  EUVL L 365, 10.12.2004, s. 19.
   
      (3)  EUVL L 284, 30.10.2007, s. 6.
   
      (4)  Neuvoston asiakirja 11823/06 ADD 1, 20.7.2006.
   
      LIITE
      Korvataan asetuksen (EY) N:o 2104/2004 liitteessä olevassa Ranskaa koskevassa kohdassa laivastonosaa ”Ranskan Guayana. Pohjakalalajit ja pelagiset lajit. Pituus < 12 m” ja laivastonosaa ”Martinique. Pelagiset lajit. Pituus ≥ 12 m” koskevat kohdat seuraavasti:
      
         
                     
                        Ranska
                     
                  
               
                     Laivastonosa
                  
                  
                     Laivastonosan koodi
                  
                  
                     GT
                  
                  
                     kW
                  
               
                     ”Ranskan Guayana. Pohjakalalajit ja pelagiset lajit. Pituus < 12 m
                  
                  
                     4FF
                  
                  
                     903
                  
                  
                     11 644”
                  
               
                     ”Martinique. Pelagiset lajit. Pituus ≥ 12 m
                  
                  
                     4FK
                  
                  
                     1 046
                  
                  
                     3 294”